भारत सरकार

पर्यावरण एवं वन मंत्रालय

**राज्य सभा**

*अतारांकित प्रश्न संख्या 12.*

05.12.2013 को उत्तर के लिए

**ग्रीन क्रेडिट योजना**

**12. श्री दिलीपभार्इ पंडया:**

क्या **पर्यावरण और वन मंत्री** यह बताने की कृपा करेंगे कि:

(क) क्या यह सच है कि गुजरात सरकार ने 'ग्रीन क्रेडिट' योजना सरकार के अनुमोदनार्थ भेजी है;

(ख) क्या यह भी सच है कि हालांकि मंत्री और विभाग के सचिव ने इस योजना के प्रति सिद्धान्तत: सहमति व्यक्त कर दी है, फिर भी इसे औपचारिक रूप से स्वीकृति प्राप्त नहीं हुर्इ है;

(ग) क्या प्रस्तावित 'ग्रीन क्रेडिट' योजना के संबंध में उच्चतम न्यायालय की स्वीकृति प्राप्त कर ली गर्इ है, यदि हां, तो तत्संबंधी ब्यौरा क्या है और यदि नहीं, तो इसके क्या कारण हैं; और

(घ) इस योजना को औपचारिक रूप से कब तक स्वीकृति प्रदान किए जाने की सम्भावना है?

**उत्तर**

**पर्यावरण एवं वन राज्य मंत्री (स्वतंत्र प्रभार)**

**(श्रीमती जयंती नटराजन)**

(क) से (घ) जी हां । केन्द्र सरकार को गुजरात राज्य सरकार से 'ग्रीन क्रेडिट स्कीम' के नाम से एक प्रस्ताव प्राप्त हुआ है । मंत्रालय में इस प्रस्ताव की जांच की गई है परन्तु, इसके लिए भारत के माननीय सर्वोच्च न्यायालय का अनुमोदन अपेक्षित है । गुजरात राज्य सरकार को सलाह दी गई है कि वह अगले निर्देश प्राप्त करने हेतु भारत के माननीय सर्वोच्च न्यायालय से सम्पर्क करे ।

\*\*\*\*